nl af en id nl nl af en fr tr nl fr nl af fr af af af af af af af af af af af en nl en en en en en
Woord in Waarheid Onafhanklike Gemeente
Bevestigingsgeleentheid Ds. Martyn Devenier - 2 April 2017
Onafhanklike Gereformeerde Gemeente te Upington
Ds. Martyn Devenier en sy vrou, Sonelle
Woord in Waarheid Gemeente is in die lewe geroep as 'n groepie mense, 'n gemeenskap van heiliges, waar die suiwer Woordprediking en die eer van God alleen, die hooffokus is. Die klem val nie op die mens en wat hy graag wil hoor nie, maar op die suiwer verkondiging van God se Woord - ongeag of dit populêr is of nie. Daar word gepoog om die Skrif so letterlik en getrou moontlik, te verklaar en oop te breek vir die gemeente en om God te aanbid in Gees en in Waarheid.
Die Leraar is Ds. Martyn Devenier. Hy was vir 16 jaar predikant in die Evangelies-Gereformeerde Kerk; 13 jaar lank te Upington. Hy is egter deur die Here gelei om 'n nuwe, onafhanklike gemeente te begin. As predikant het Ds. Martyn algaande tot die besef gekom dat die kerk waar hy grootgeword en baie lank gedien het, nie waarlik gereformeerd is nie. Hoe meer hy die gereformeerde leer bestudeer het, des te meer het hy besef DIT is die ware Bybelse leer en het hy al meer die leiding van God ervaar, om te bedank vanuit sy huidige kerkverband en om 'n onafhanklike gemeente te begin, waar hy die Skrif ongehinderd kan uitlê, soos die Skrif homself verklaar; veral wat die Calvinistiese leer betref.
Dit is die Leraar se passie om kinders van God wat honger na die suiwer en onafgewaterde Woord, toe te rus vir hul dienswerk as sout, ligdraers en sielewenners. Dis sy begeerte om by elkeen wat by Woord in Waarheid aanbid, 'n diepe liefde vir die Woord van God en die algenoegsaamheid daarvan, te vestig. Dit is ook sy begeerte dat God weer geeer sal word as die Sowereine God en Regeerder oor mense se lewens.  Ds. Martyn is ernstig oor die in diepte toerusting van die heiliges vir hul dienswerk. Hy weet dat dit sy taak en roeping as Leraar is, om kinders van God te help om geestelik te groei en toe te neem in kennis van God en die Woord; sodat hulle effektiewe sielewenners en ligdraers kan wees in hul eie leefwêreld.
Ds. Martyn Devenier is getroud met Sonelle en hulle het drie dogters, Marlé, Talita & Tertia. Sy gesin ondersteun hom in elke opsig in die bediening en vir die taak, waartoe God hom geroep het. Hulle is 'n tuisskool-gesin wat al dertien jaar te Upington, woonagtig is.
Woord in Waarheid Gemeente, onderskryf die apostoliese geloofbelydenis, die drie formuliere van enigheid, asook die 5 Solas van die Reformasie.
Ons is 'n klein gemeente wat nog op die been kom, maar elkeen wat smag na die Woord van God en wat saam gebou en gestig wil word in Bybelse waarhede, is baie welkom om by ons te kom besoek.
Dinsdae hou ons bid-ure; aangesien ons die belangrikheid van gebed, daagliks besef. Die Woord leer ons nie verniet nie: "Die gebed van die regverdige, het groot krag."
Sondae aande wy ons tans aan Bybelstudie (Leef soos 'n kind van God). Dinsdae vergader die vroue vir Bybelstudie (Die hemel, die hel en lewe na die Dood) en Vrydae oggende vergader die manne vir Bybelstudie ('n Bybelse stategie vir manne om versoekings te oorwin). Ons hou ook een maal per kwartaal, 'n manne-ontbyt. Huidglik hanteer ons die tema: Bybelse leierskap.
Ons bied ook Sondagskool & Katkisasie op Skoolkwartaal-Sondae, om 10:45. U kinders is baie welkom, selfs al kom aanbid u nie self by ons nie; bring hul gerus. Een maal per maand is daar 'n afsonderlike kinderdiens, tydens die oggend-erediens. Kyk gerus na ons kalender, om u van die datums te vergewis.
Ons aanbid Sondae om 09:30 & 18:00 by Naba Lodge in Keidebees, Upington. Ons gebruik om die beurt, een van twee konferensie-sale. Die een saal is regs voor; die ander saal is agter - u ry in by die hoofhekke, draai regs en ry tot by die agterste parkering by die Vodacom toring.
Besoekers is baie welkom. Kom loer gerus in en kom aanbid die Here saam met ons.
Naba Lodge - Plek van aanbidding